ডি ম্যাটেরিয়া মেডিকা (ডায়োস্কোরাইডস)
ডি ম্যাটেরিয়া মেডিকা (গ্রিক ভাষার কাজের ল্যাটিন নাম : Περὶ ὕλης ἰατρικῆς, Peri hulēs iatrikēs, যার অর্থ "চিকিৎসা সামগ্রীর উপর") হলো ঔষধি উদ্ভিদের এবং সেগুলি থেকে যে ঔষুধগুলো পাওয়া যায় তাদের একটি ফার্মাকোপিয়া। পাঁচ খণ্ডে রচিত এই রচনাটি ৫০ থেকে ৭০ খ্রিস্টাব্দের মধ্যে রোমান সেনাবাহিনীর একজন গ্রীক চিকিৎসক পেডানিয়াস ডায়োস্কোরাইডস কর্তৃক লিখিত হয়েছিলো। রেনেসাঁর সময় সংশোধিত ভেষজ দ্বারা প্রতিস্থাপিত না-হওয়া পর্যন্ত এটি ১,৫০০ বছরেরও বেশি সময় ধরে ব্যাপকভাবে পঠিত হয়েছিল, যা এটিকে সমস্ত প্রাকৃতিক ইতিহাস এবং ফার্মাকোলজির বইগুলোর মধ্যে একটি দীর্ঘস্থায়ী সময় ধরে পঠিত বই হিসাবে পরিচিত করে তুলেছে।